《次韵酬运判张德父灯夕不赴》
宋代·黄履

南国星桥铁锁开，朋簪聊醉凤凰台。同民所乐尝闻孟，与物为春略似骀。

龙曜乍增昆岫出，佛华重散朅陀来。发篇示我虽温丽，欺魄连墙肯至哉。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。